Source: http://itretisektor.sk/index.php?action=module&id=mod_content&content_id=988&category_id=0
Timestamp: 2016-10-23 22:04:32+00:00

Document:
itretisektor | Vedenie účtovníctva v zahraničnej organizačnej zložke zriadenej na území Slovenskej republiky
Vedenie účtovníctva v zahraničnej organizačnej zložke zriadenej na území Slovenskej republiky
V nasledujúcom účtovnom období sa potom vykoná
spätné preúčtovanie pohľadávky alebo záväzku z účtu 378 alebo 379 na účet 395. Účtovanie o majetku a záväzkoch v cudzej mene Pri účtovaní o majetku a záväzkoch v cudzej mene
bude účtovná jednotka (organizačná zložka) postupovať podľa § 24 zákona o
účtovníctve, t. j. majetok a záväzky sa budú prepočítavať na slovenskú menu
kurzom NBS, prípadne komerčným kurzom a vyčíslia a zaúčtujú sa kurzové rozdiely
(rovnako ako iné slovenské podnikateľské subjekty vo vzťahu k zahraničiu). Organizačná zložka a účtovná závierka Podľa § 57 ods. 2 postupov účtovania sa na účte
395 – Vnútorné zúčtovanie účtujú vzťahy medzi jednotlivými vnútornými organizačnými
útvarmi účtovnej jednotky v závislosti od organizácie účtovníctva účtovnej
jednotky. Tento účet pri uzavieraní účtovných kníh nemá zostatok. Keďže v praxi
tento účet častokrát zostatok vykazuje, podľa svojej povahy pohľadávku alebo
záväzok, účtovné jednotky ho musia preúčtovať na iný účet, napr. na účet 378 –
Iné pohľadávky (v prípade pohľadávky) alebo na účet 379 – Iné záväzky (v
prípade záväzku), aby sa mohol vykázať v súvahe účtovnej jednotky (organizačnej
zložky). Účet 395 pri uzavieraní účtovných kníh nesmie
vykazovať zostatok Ak organizačná zložka nerealizuje výkony voči
tretím osobám, aj tak by mala svoju činnosť, ktorú vykonáva, premietnuť do
účtovníctva vo forme výkonov. Vychádza sa pritom zo základnej ekonomickej
podstaty výnosov v účtovníctve, podľa ktorej výnosy v účtovníctve sú náhrady za
vynaložené náklady. Vnútropodnikové (vnútroorganizačné), výkony by
mali byť ocenené vo vnútropodnikových cenách (vlastné náklady), zvýšené o
priemernú ziskovú prirážku a na základe interných dokladov, napr.
vnútropodnikových faktúr, by sa mali zaúčtovať v prospech výnosov, napr. v
prospech účtu 648 – Ostatné náklady na hospodársku činnosť, prípadne účet 602 –
Tržby z predaja služieb, pretože vecne ide o poskytovanie služieb. Súvzťažným
účtom by mal byť účet 395 – Vnútorné zúčtovanie. Organizačná zložka môže realizovať svoje výkony: a) voči iným subjektom (tretím osobám), b) vo vnútri podniku, voči ostatným
vnútroorganizačným (vnútropodnikovým) útvarom, v tomto prípade voči svojmu
zriaďovateľovi, ktorý jej na tento účel vopred alebo priebežne poskytuje
finančné prostriedky. Ak organizačná zložka vykonáva činnosť voči
tretím osobám, bude o svojich výkonoch účtovať v účtovej triede 6 – Výnosy
bežným spôsobom. Pri vykonávaní činnosti, na ktorú bola
organizačná zložka zriadená, vznikajú organizačnej zložky rôzne druhy nákladov:
materiálové náklady, mzdové náklady, náklady na energiu, plyn, vodu, telefón,
nájomné atď. Tieto náklady sa v organizačnej zložke účtujú priebežne tak, ako
vznikajú obvyklým spôsobom na príslušné nákladové účty z účtovej triedy 5 –
Náklady na základe externých alebo interných účtovných dokladov (mzdy
zamestnancom). Finančné prostriedky, ktoré zriaďovateľ poskytuje
organizačnej zložke priebežne (opakovane), organizačná zložka nevracia, ale je
povinná za ne vykonávať určitú činnosť. Ich príjem by sa mal účtovať ako
záväzok, napr. prostredníctvom účtu 395 – Vnútorné zúčtovanie. Podnikanie zahraničných osôb upravuje Obchodný
zákonník v § 21 až § 26. Zahraničné osoby môžu podnikať na území SR za
rovnakých podmienok a v rovnakom rozsahu ako slovenské právne subjetky, ak zo
zákona nevyplýva niečo iné. Podľa Obchodného zákonníka zahraničnou osobou sa
rozmumie fyzická osoba alebo právnická osoba s bydliskom alebo sídlom mimo
územia SR. Rovnako sa na zahraničné osoby vzťahujú právne
predpisy z oblasti účtovníctva, ktoré však konkrétne vedenie účtovníctva
zahraničných osôb neupravujú, preto musia organizačné zložky pri vedení
účtovníctva postupovať podľa predpisov platných pre slovenské podnikateľské
subjekty. V praxi najviac problematické je vedenie
účtovníctva zahraničnej osoby, ktorá na území SR vykonáva iba podpornú činnosť
hlavnej podnikateľskej činnosti zahraničného zriaďovateľa. Preto v našom
príspevku sa budeme venovať vedeniu účtovníctva tejto skupiny organizačných
zložiek na našom území a poskytnúť praktický návod na jeho vedenie. Základná právna norma upravujúca účtovníctvo v SR
Základnou právnou normou upravujúcou vedenie
účtovníctva v Slovenskej republike je zákon č. 431/2002 Z. z. o účtovníctve v
znení neskorších predpisov, ktorý upravuje rozsah, spôsob a preukázateľnosť
vedenia účtovníctva a rozsah, obsah a preukázateľnosť účtovnej závierky. Na koho sa zákon o účtovníctve vzťahuje Zákon o účtovníctve sa vzťahuje na: 1. právnické osoby, ktoré majú sídlo na
území SR. Podľa § 18 Občianskeho zákonníka právnickými osobami sú: a) združenia fyzických alebo právnických osôb
(napr. verejná obchodná spoločnosť, komanditná spoločnosť, spoločnosť s ručením
obmedzeným, akciová spoločnosť, družstvá, záujmové združenia právnických osôb,
občianske združenia, politické strany a politické hnutia, cirkevné a náboženské
združenia, pozemkové spoločenstvá atď.), b) účelové združenia majetku (napr. nadácie), c) jednotky územnej samosprávy (napr. obec, vyšší
územný celok), d) iné subjekty, o ktorých to ustanovuje zákon
(napr. štátne podniky, štátne peňažné ústavy, rozpočtové a príspevkové
organizácie zriaďované ústrednými orgánmi štátnej správy, burzy, obecné podniky
zriaďované obcami, právnické osoby zriaďované zákonom, napr. Slovenská
televízia, Slovenský rozhlas, Spoločenstvo vlastníkov bytov, Sociálna
poisťovňa, neziskové organizácie poskytujúce všeobecne prospešné služby atď.), 2. zahraničné osoby, ak na území SR
podnikajú alebo vykonávajú inú činnosť podľa osobitných predpisov; zákon sa
odvoláva na § 21 Obchodného zákonníka, 3. fyzické osoby, ktoré podnikajú alebo
vykonávajú inú samostatnú zárobkovú činnosť, ak preukazujú svoje výdavky
vynaložené na dosiahnutie, zabezpečenie a udržanie príjmov na účely zistenia
základu dane z príjmov podľa osobitného predpisu (zákon č. 595/2003 Z. z. o
dani z príjmov v znení neskorších predpisov). Účtovné jednotky Všetky vyššie uvedené osoby pre účely zákona o
účtovníctve sa považujú za účtovnú jednotku. V prípade, ak si daňovník
neuplatní daňové výdavky preukázateľne vynaložené na dosiahnutie, zabezpečenie
a udržanie príjmov, ale ich uplatní percentom z príjmov v zmysle zákona o dani
z príjmov (§ 6 ods. 10), nepovažuje sa takýto daňovník za účtovnú jednotku a
zákon o účtovníctve sa naňho nevzťahuje. Daňovník však počas uplatňovania
výdavkov týmto spôsobom je povinný viesť evidenciu o príjmoch v časovom slede,
o zásobách a o pohľadávkach. Zahraničné osoby Zahraničné osoby môžu podnikať na území
Slovenskej republiky za rovnakých podmienok a v rovnakom rozsahu ako slovenské
osoby, pokiaľ zo zákona nevyplýva niečo iné. Zahraničnou osobou sa rozumie fyzická osoba s
bydliskom alebo právnická osoba so sídlom mimo územia SR. Podnikaním zahraničnej osoby na území SR
sa rozumie podnikanie tejto osoby, ak má podnik alebo jeho organizačnú zložku
umiestnenú na území SR. Oprávnenie zahraničnej osoby podnikať na území
SR vzniká ku dňu zápisu podniku tejto osoby alebo jeho organizačnej
zložky do obchodného registra v rozsahu predmetu podnikania zapísaného v
obchodnom registri. Návrh na zápis podáva zahraničná osoba. Výnimku z uvedeného všeobecného pravidla
tvoria fyzické osoby s bydliskom v niektorom z členských štátov Európskej únie
alebo v inom členskom štáte Organizácie pre hospodársku spoluprácu a rozvoj,
ktoré podnikajú na území Slovenskej republiky. Tieto fyzické osoby nemajú
povinnosť zápisu do obchodného registra a pozerá sa na ne ako na
podnikateľov podľa právneho poriadku Slovenskej republiky. Toto ustanovenie §
21 ods. 5 nadobudlo účinnosť od 1. 5. 2004, t. j. od platnosti zmluvy o
pristúpení SR k Európskym spoločenstvám. Oprávnenie zahraničnej osoby podnikať na
území Slovenskej republiky zaniká ku dňu výmazu podniku tejto osoby alebo jeho
organizačnej zložky z obchodného registra. Návrh na výmaz podáva zahraničná
osoba. Náležitosti v obchodných dokumentoch V obchodných dokumentoch týkajúcich sa podniku
zahraničnej osoby alebo jeho organizačnej zložky je zahraničná osoba povinná
okrem údajov podľa § 3a Obchodného zákonníka uvádzať aj údaj o zápise podniku
alebo organizačnej zložky podniku do obchodného registra. Podľa § 3a Obchodného zákonníka každý podnikateľ
je povinný na svojich obchodných listoch a objednávkach vyhotovených v písomnej
alebo elektronickej forme (obchodné dokumenty) uvádzať obchodné meno, sídlo
alebo miesto podnikania, právnu formu právnickej osoby a identifikačné číslo,
ak je pridelené. Podnikatelia zapísaní v obchodnom registri alebo v inej
evidencii podnikateľov uvádzajú aj označenie registra, ktorý podnikateľa
zapísal, a číslo zápisu. Ak podnikateľ na svojich obchodných dokumentoch uvádza
výšku základného imania, musí uviesť aj rozsah jeho splatenia. Tieto údaje je
podnikateľ povinný uvádzať aj v písomnom úradnom styku. Majetková účasť zahraničných osôb v slovenských
právnických osobách Podľa § 24 Obchodného zákonníka zahraničná osoba
sa môže za účelom podnikania podielať na založení slovenskej právnickej osoby
alebo sa zúčastňovať ako spoločník alebo člen v slovenskej právnickej osobe už
založenej, môže tiež sama slovenskú právnickú osobu založiť. Zahraničné osoby
majú rovnaké práva a povinnosti ako slovenské osoby. Slovenská právnická osoba
môže byť založená len podľa slovenského práva, ak zákon alebo právo Európskych
spoločenstiev neustanovuje inak. Dve skupiny organizačných zložiek Organizačné zložky, ktoré fungujú na území SR,
možno podľa obsahu ich činnosti rozdeliť do dvoch skupín. Prvú skupinu tvoria organizačné zložky, ktoré
vykonávajú na území SR podnikateľskú činnosť v plnom rozsahu a výkony
svojej činnosti realizujú aj voči tretím osobám, t. j. mimo účtovnej jednotky
(organizačnej zložky). Druhú skupinu tvoria organizačné zložky, ktoré
vykonávanú činnosť v rámci podnikania na území SR nerealizujú až do konečnej
fázy, t. j. voči tretím osobám, ale vykonávajú iba činnosť slúžiacu na
podporu podnikateľskej činnosti svojho zriaďovateľa v zahraničí. Všetky
realizačné aktivity voči tretím osobám vykonáva zahraničný zriaďovateľ a organizačnej
zložke poskytuje na túto činnosť určité finančné sumy. Vecná činnosť takýchto organizačných zložiek
spočíva napríklad v prieskume trhu, sprostredkovaní obchodov, reklamnej
činnosti v prospech zahraničného zriaďovateľa atď. Problémom v praxi je najmä účtovanie
organizačných zložiek patriacich do druhej skupiny. Financovanie organizačných zložiek Podľa poznatkov z praxe existujú dva spôsoby
financovania organizačných zložiek: 1. zriaďovateľ poskytne na
začiatku pri vzniku organizačnej zložky jednorazovo finančné prostriedky na
výdavky spojené s jej vznikom, ďalšie finančné prostriedky si organizačná
zložka získava v rámci podnikateľskej činnosti, 2. v druhom prípade
zriaďovateľ poskytuje finančné prostriedky na činnosť organizačnej zložky
opakovane. Tento spôsob financovania sa obyčajne viaže na súpis potrieb úhrady
nákladov súvisiacich s prevádzkovaním činnosti organizačnej zložky. Požiadavky na vedenie účtovníctva podľa
Obchodného zákonníka Podľa § 35 Obchodného zákonníka podnikatelia sú
povinní viesť účtovníctvo v rozsahu a spôsobom ustanoveným osobitným predpisom
(tým je zákon o účtovníctve). Podľa § 36 Obchodného zákonníka, podnikatelia
zapísaní v obchodnom registri účtujú v sústave podvojného účtovníctva o
stave a pohybe obchodného majetku a záväzkov, čistého obchodného imania, o
nákladoch, výnosoch a zisku alebo strate podniku. Podľa § 37 Obchodného zákonníka podnikatelia,
ktorí nie sú zapísaní v obchodnom registri, účtujú v sústave jednoduchého
účtovníctva o príjmoch a výdavkoch, obchodnom majetku, ako aj o záväzkoch tak,
aby bolo možné zistiť čisté obchodné imanie a výsledok hospodárenia. Podnikatelia, ktorí nie sú zapísaní v obchodnom
registri, môžu dobrovoľne účtovať v sústave podvojného účtovníctva, pokiaľ v
nej budú účtovať po celé účtovné obdobie. Z uvedeného vyplýva, že zahraničná fyzická osoba
s bydliskom v niektorom z členských štátov Európskej únie alebo v inom členskom
štáte Organizácie pre hospodársku spoluprácu a rozvoj, ktorá podniká na území
Slovenskej republiky, môže účtovať v sústave jednoduchého účtovníctva, pokiaľ
samozrejme nebude zapísaná v obchodnom registri, v tom prípade musí účtovať v
sústave podvojného účtovníctva. Postupy účtovania pre podnikateľov Účtovné jednotky – podnikatelia, ktoré sú povinné
účtovať v sústave podvojného účtovníctva, musia účtovať podľa opatrenia MF SR
č. 23 054/2002-92 v znení neskorších predpisov (ďalej len postupy účtovania).
To znamená, že aj zahraničné organizačné zložky musia viesť účtovníctvo podľa
citovaných postupov účtovania. Účtovanie organizačnej zložky nie je v postupoch
účtovania špecificky upravené, a preto pri vedení účtovníctva musí postupovať v
súlade so zákonom o účtovníctve a postupmi účtovania, teda v súlade s predpismi
platnými v SR. Účtovníctvo v organizačnej zložke Organizačná zložka je účtovnou jednotkou a pri
vzniku by mala zostaviť otváraciu súvahu. Táto povinnosť účtovným jednotkám
vyplýva z § 17 ods. 7 písm. a) zákona o účtovníctve. V otváracej súvahe budú
uvedené finančné prostriedky, ktoré organizačnej zložke poskytol zriaďovateľ na
založenie, prípadne iný majetok, ktorý jej poskytne zriaďovateľ. Podľa § 16
ods. 1 písm. a) zákona o účtovníctve organizačná zložka ku dňu svojho vzniku
musí otvoriť účtovné knihy. Medzi prvé účtovné prípady v organizačnej zložke
patrí účtovanie o prijatých finančných prostriedkoch poskytnutých
zriaďovateľom. O prijatých finančných prostriedkoch by mala organizačná zložka
účtovať ako o vlastnom zdroji financovania delimitovanom zriaďovateľom. Prijaté
finančné prostriedky sa zaúčtujú na stranu Má dať účtu 211 – Pokladnica alebo
221 – Bankové účty súvzťažne s účtom vlastného imania, napr. účet 413 – Ostatné
kapitálové fondy. Týmto spôsobom je možné účtovať o finančných prostriedkoch
pridelených na založenie organizačnej zložky ako o kapitálovom vklade a nie o
dotácii (mnohé organizačné zložky tak účtujú), pretože o dotáciu nejde. Účtovné súvzťažnosti: MD D 1. Príjem jednorazového vkladu od zriaďovateľa a) v hotovosti 211 413 b) na bankový účet 221 413 Finančné prostriedky, ktoré zriaďovateľ poskytuje
záväzok, napr. prostredníctvom účtu 395 – Vnútorné zúčtovanie. Účtovné súvzťažnosti: MD D 1. Príjem peňažných prostriedkov priebežne počas účtovného
obdobia a) v hotovosti 211 395 b) na bankový účet 221 395 Pri vykonávaní činnosti, na ktorú bola organizačná
zložka zriadená, vznikajú organizačnej zložky rôzne druhy nákladov:
nájomné atď. Tieto náklady sa v organizačnej zložke účtujú priebežne tak,
ako vznikajú obvyklým spôsobom na príslušné nákladové účty z účtovej
triedy 5 – Náklady na základe externých alebo interných účtovných dokladov
(mzdy zamestnancom). Účtovné súvzťažnosti: MD D 1. Mzdové náklady zamestnancom organizačnej zložky 521 331 2. Zákonné sociálne poistenie 524 336 3. Náklady spojené so zriadením organizačnej zložky a) právne služby 518 321 b) správne poplatky, kolky 538 211 c) cestovné vyplatené v hotovosti atď. 512 211 4. Aktivácia zriaďovacích nákladov, ak ich suma presiahne 50 000 Sk 041 623 5. Zaradenie zriaďovacích nákladov do dlhodobého nehmotného majetku 011 041 6. Nákup kancelárskych a čistiacich potrieb
v hotovosti 501 211 7. Faktúra za spotrebu elektrickej energie 502 321 8. Faktúra za telefón 518 321 9. Nájomné za kancelárske priestory atď. 518 321 Organizačná zložka môže realizovať svoje výkony: a) voči iným subjektom (tretím osobám), b) vo vnútri podniku, voči ostatným vnútroorganizačným
(vnútropodnikovým) útvarom, v tomto prípade voči svojmu zriaďovateľovi,
ktorý jej na tento účel vopred alebo priebežne poskytuje finančné prostriedky. Ak organizačná zložka vykonáva činnosť voči tretím
osobám, bude o svojich výkonoch účtovať v účtovej triede 6 – Výnosy
bežným spôsobom. Účtovné súvzťažnosti: MD D 1. Odberateľská faktúra za realizované výkony alebo služby 311 60x 2. Inakso úhrady od oberateľov na bankový účet 221 311 3. Tržba za predaný tovar
atd. 211 604 Ak organizačná zložka nerealizuje výkony voči tretím
osobám, aj tak by mala svoju činnosť, ktorú vykonáva, premietnuť do účtovníctva
vo forme výkonov. Vychádza sa pritom zo základnej ekonomickej podstaty
výnosov v účtovníctve, podľa ktorej výnosy v účtovníctve sú náhrady
za vynaložené náklady. Vnútropodnikové (vnútroorganizačné), výkony by mali byť
ocenené vo vnútropodnikových cenách (vlastné náklady), zvýšené o priemernú
ziskovú prirážku a na základe interných dokladov, napr. vnútropodnikových
faktúr, by sa mali zaúčtovať v prospech výnosov, napr. v prospech
účtu 648 – Ostatné náklady na hospodársku činnosť, prípadne účet 602 – Tržby
z predaja služieb, pretože vecne ide o poskytovanie služieb.
Súvzťažným účtom by mal byť účet 395 – Vnútorné zúčtovanie. Účtovné súvzťažnosti: MD D 1. Zúčtovanie vnútropodnikovej faktúry voči zriaďovateľovi 395 602, 648 Účet 395 pri uzavieraní účtovných kníh nesmie vykazovať
zostatok Podľa § 57 ods. 2 postupov účtovania sa na účte 395 –
Vnútorné zúčtovanie účtujú vzťahy medzi jednotlivými vnútornými organizačnými
jednotky. Tento účet pri uzavieraní účtovných kníh nemá zostatok. Keďže
v praxi tento účet častokrát zostatok vykazuje, podľa svojej povahy
pohľadávku alebo záväzok, účtovné jednotky ho musia preúčtovať na iný účet,
napr. na účet 378 – Iné pohľadávky (v prípade pohľadávky) alebo na účet 379 –
Iné záväzky (v prípade záväzku), aby sa mohol vykázať v súvahe účtovnej
jednotky (organizačnej zložky). Účtovné súvzťažnosti: MD D 1. Prevod zostatku účtu 395 na účet 378 (pohľadávka) 378 395 2. Prevod zostatku účtu 395 na účet 379 (záväzok) 395 379 V nasledujúcom účtovnom období sa potom vykoná spätné
preúčtovanie pohľadávky alebo záväzku z účtu 378 alebo 379 na účet 395. Účtovanie o majetku a záväzkoch v cudzej
mene Pri účtovaní o majetku a záväzkoch v cudzej
mene bude účtovná jednotka (organizačná zložka) postupovať podľa § 24 zákona o
účtovníctve, t. j. majetok a záväzky sa budú prepočítavať na
slovenskú menu kurzom NBS, prípadne komerčným kurzom a vyčíslia
a zaúčtujú sa kurzové rozdiely (rovnako ako iné slovenské podnikateľské
subjekty vo vzťahu k zahraničiu). Organizačná zložka a účtovná závierka Na konci účtovného obdobia organizačná zložka postupuje
obvyklým spôsobom, t. j. zostaví účtovnú závierku, vyčísli výsledok
hospodárenia pred zdanením, mimoúčtovne zistí základ dane a zaúčtuje daň
z príjmov (v prípade vzniku dane, o strate sa neúčtuje), zostaví účet
ziskov a strát, uzatvorí účtovné knihy a zostaví účtovnú závierku
(súvahu, výkaz ziskov a strát a poznámky). < Späť

References: § 24
 § 57
 § 21
 § 26
 § 18
 § 21
 §
21
 § 3
 § 3
 § 24
 § 35
 § 36
 § 37
 § 17
 § 16
 § 57
 § 24